Nils Totland

Nils Olav Totland (født 17. desember 1935 i Bergen) er en norsk fagforeningsleder og politiker (Ap). 

Han var statsråd i Administrasjonsdepartementet i  Gro Harlem Brundtlands tredje regjering i perioden  fra 1993 til 1996. Totland har sin bakgrunn fra NSB hvor han var ansatt fra 1952 til 1971. 

Han ble innvalgt som var landsstyremedlem i Norsk Jernbaneforbund i 1972 og ble sekretær i Statstjenestemannskartellet i 1976. Han var leder av Statstjenestemannskartellet 1982–1990, sjefssekretær i AOF 1990–1993 og styreleder av Voksenopplæringsforbundet 1997–2001.

Totland var medlem av Arbeiderpartiets sentralstyre 1987–1995. 

Totland var medlem av Skedsmo kommunestyre 1968–1982 og i Fet 1999–2003.

 Eksterne lenker 

  Nils Olav Totland - Store norske leksikon
  Videointervju med Nils Totland

Kategori:Ap-statsråder
Kategori:Statsråder i Regjeringen Brundtland III
Kategori:Norske administrasjonsministre
Kategori:Norske fagforeningspersoner
Kategori:Personer tilknyttet Norges Statsbaner
Kategori:Personer fra Bergen kommune